Държавен вестник, бр. 103, 2012 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  103
Чл. 28. Евакуацията от зони със степен 
на радиационно и химическо замърсяване и 
биологическо заразяване се извършва след 
провеждане на деконтаминация. 
Чл. 29. (1) В ЕЦ се извършва регистрация 
на евакуираните, оказване при необходимост 
на психологическа помощ, консултиране, раз­
даване на продукти от първа необходимост и 
разпределение по МН.
(2) При разпределение по МН не се разде­
лят семейства и се отчитат нуждите на групи 
с определени специални нужди и с различни 
културни, етнически или религиозни иден­
тичности.
Чл. 30. В МН се предоставя подслон, 
снабдяване с храна, вода, дрехи и одеяла и 
при необходимост се оказва медицинска и 
психологическа помощ. 
Чл. 31. Щабовете за изпълнение на пла­
новете за защита при бедствия предоставят 
на националния щаб по чл. 62а, ал. 2 от За­
кона за защита при бедствия информация за 
проведената евакуация и разсредоточаване.
Чл. 32. Органът, разпоредил евакуацията и 
разсредоточаването, със заповед организира 
връщането по местата за постоянно место­
живеене. 
Заключителни разпоредби
§ 1. Наредбата се приема на основание 
чл. 52, ал. 3 от Закона за защита при бедствия.
§ 2. Наредбата не се прилага за ведом­
ствата от системата за национална сигурност, 
Главна дирекция „Изпълнение на наказани­
ята“ на Министерството на правосъдието и 
центровете за спешна медицинска помощ на 
Министерството на здравеопазването.
§ 3. Указания във връзка с планирането 
на евакуацията и разсредоточаването дава 
министърът на вътрешните работи.
§ 4. Областните управители: 
1. допълват плановете по чл. 9, ал. 9 от 
Закона за защита при бедствия с разчетите 
за евакуация и разсредоточаване до 6 месеца 
от получаване на данните по § 5, т. 2;
2. предоставят на министъра на вътрешните 
работи разчетите по т. 1 в срок до 10 дни от 
заповедта за допълнението по т. 1.
§ 5. Кметовете на общини:
1. допълват плановете по чл. 9, ал. 11 от 
Закона за защита при бедствия с разчетите 
за евакуация и разсредоточаване до 6 месеца 
от влизането в сила на наредбата;
2. предоставят на областните управители 
данните за разчетите в срок до 10 дни от 
решението на общинския съвет за допълне­
нието по т. 1. 
§ 6. Министърът на вътрешните работи 
при наличие на данни разработва по реда на 
чл. 9, ал. 4 от Закона за защита при бедствия 
допълнение на Националния план за защита 
при бедствия в шестмесечен срок от получа­
ването на данните по § 4, т. 2. 
11637
ПОСТАНОВЛЕНИЕ № 338
ОТ 20 ДЕКЕМВРИ 2012 Г.
за изменение и допълнение на Постановление 
№ 86 на Министерския съвет от 2012 г. за 
предоставяне на допълнителни бюджетни 
кредити по бюджета на Министерството на 
регионалното развитие и благоустройството 
за 2012 г. (обн., ДВ, бр. 34 от 2012 г.; изм. и 
доп., бр. 41, 44, 61, 68, 79, 87 и 99 от 2012 г.)
МИНИСТЕРСКИЯТ СЪВЕТ
П О С Т А Н О В И :
§ 1. В приложението към чл. 1, ал. 1, раз­
дел Б. „Обекти и дейности за финансиране 
при освобождаване на средства от раздел А“ 
се правят следните изменения и допълнения:
1. На ред 10 числото „3 000 000“ се заменя 
с „6 000 000“.
2. На ред 27 числото „3 000 000“ се заменя 
със „7 000 000“.
3. На ред „Общо“ числото „114 743 731“ се 
заменя със „121 743 731“.
4. На ред „Всичко А+Б“ числото „242 743 731“ 
се заменя с „249 743 731“.
Заключителна разпоредба
§ 2. Постановлението влиза в сила от 
19 декември 2012 г.
Министър-председател: 
Бойко Борисов
Главен секретар на Министерския съвет: 
Росен Желязков
11638
ПОСТАНОВЛЕНИЕ № 339
ОТ 20 ДЕКЕМВРИ 2012 Г.
за одобряване на Тарифа за таксите, които 
се събират от Военно-географската служба за 
предоставяне на материали, данни и услуги 
от геодезическия и картографския фонд на 
Министерството на отбраната
МИНИСТЕРСКИЯТ СЪВЕТ
П О С Т А Н О В И :
Член единствен. Одобрява Тарифа за такси­
те, които се събират от Военно-географската 
служба за предоставяне на материали, данни 
и услуги от геодезическия и картографския 
фонд на Министерството на отбраната.
Заключителни разпоредби
§ 1. Процедурите по предоставяне на ма­
териали, данни и услуги от геодезическия 
и картографския фонд на Министерството 
на отбраната, започнали преди влизането 
в сила на тарифата по чл. 1, се довършват 
без изменение на условията, при които са 
съгласувани.
§ 2. Изпълнението на постановлението 
се възлага на министъра на отбраната и на 
началника на Военно-географската служба.